title: 2013/584/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/254

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2011
   (2013/584/EU)
   EUROOPAN PARLAMENTTI, joka

               —

               ottaa huomioon Euroopan lääkeviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan lääkeviraston perustamisesta annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0098/2013),

               1.

               myöntää Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 116.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan lääkeviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan lääkeviraston perustamisesta annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0098/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan lääkeviraston, jäljempänä ’virasto’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 23. lokakuuta 2012 viraston toimitusjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              pani merkille seulontaprosessin, jossa se vertaa viraston toimintaan 1. tammikuuta ja 31. toukokuuta 2012 välisenä aikana aktiivisesti osallistuneiden asiantuntijoiden ja komiteoiden jäsenten sidonnaisuuksia koskevia ilmoituksia heidän ansioluetteloihinsa, ja pyysi virastoa ilmoittamaan vastuuvapauden myöntävälle viranomaiselle seulontaprosessin aikataulusta ja tuloksesta jäljelle jäävien 46 prosentin osalta seuraavan vastuuvapausmenettelyn alkuun mennessä;

                              —

                              pyysi virastoa ilmoittamaan vastuuvapauden myöntävälle viranomaiselle tarkan aikataulun uuden sidonnaisuuksia koskeviin ilmoituksiin liittyvän ennakko- ja jälkitarkastusjärjestelmän käyttöönotolle ja muistutti, että kyseisessä järjestelmässä tietoja verrataan satunnaisotoksella asiantuntijoiden kansallisella tasolla toimittamiin ansioluetteloihin ja tietoihin;

                              —

                              pyysi virastoa sisällyttämään kuhunkin tulevaan vuotuiseen toimintakertomukseensa erityisen osion, jossa kuvataan eturistiriitojen ehkäisemiseksi ja hallitsemiseksi toteutettuja toimia ja jossa on oltava muun muassa seuraavat tiedot:

                                          —

                                          todennettujen väitettyjen eturistiriitatapausten lukumäärä

                                          —

                                          ns. pyöröovitapausten lukumäärä

                                          —

                                          kummassakin tapausluokassa toteutetut toimenpiteet

                                          —

                                          luottamusaseman väärinkäyttöä koskevien menettelyjen lukumäärä ja niiden tulokset

                                          —

                                          sovelletut seuraamukset,

                              —

                              pyysi virastoa ilmoittamaan vastuuvapauden myöntävälle viranomaiselle asiassa toteutetuista yksityiskohtaisista toimista;

                  C.

                  ottaa huomioon, että viraston talousarvio vuodeksi 2011 oli 208 863 000 euroa, mikä merkitsee 0,22 prosentin nimellistä lisäystä varainhoitovuoteen 2010 nähden;

                  D.

                  ottaa huomioon, että unionin kokonaismaksuosuus viraston talousarvioon vuonna 2011 oli 39 765 191,39 euroa, kun se vuonna 2010 oli 36 755 652,07 euroa;

         Vuoden 2010 vastuuvapausmenettelyn seuranta

                  1.

                  toteaa, että viraston mukaan parhaillaan meneillään olevaan viraston asiantuntijoiden ja komiteoiden jäsenten sidonnaisuuksia koskeviin ilmoituksiin liittyvään jälkitarkastukseen sisällytetään edustava otos jäljelle jääneistä 46 prosentista asiantuntijoita; toteaa, että vuoden 2010 vastuuvapausmenettelyn yhteydessä jälkitarkastuksista tehtyjen johtopäätösten perusteella kehitetään uutta, perusteellisempaa tarkastusta; panee merkille viraston ehdottaman aikataulun ja odottaa saavansa asianmukaisesti tietoja tarkastuksen tuloksesta;

                  2.

                  on tyytyväinen, että vuoden 2012 vuotuisesta toimintakertomuksesta lähtien viraston kuhunkin vuotuiseen toimintakertomukseen aiotaan liittää erityinen osio, jossa kuvataan eturistiriitojen ehkäisemiseksi ja hallitsemiseksi toteutettuja toimia;

         Talousarvio- ja varainhallinto

                  3.

                  muistuttaa, että unionin kokonaismaksuosuus vuodeksi 2011 oli 39 765 191,39 euroa eli 8,65 prosenttia enemmän kuin edellisenä vuonna;

                  4.

                  ottaa huomioon, että viraston talousarvio rahoitetaan sekä unionin talousarviosta että lääketeollisuuden maksuista unionin markkinoille saattamista koskevan luvan hakemiseksi, saamiseksi ja ylläpitämiseksi; toteaa tilinpäätöksen perusteella, että vuonna 2011 arviolta 77,7 prosenttia viraston tuloista kertyi maksuista, joiden osuus tuloista kasvaa vuosi vuodelta, kun taas unionin maksuosuudesta saatavien tulojen suhteellinen osuus oli vuonna 2011 18,3 prosenttia (vuonna 2010 se oli 18,8 prosenttia tai 14 prosenttia, jos unionin osuudesta vähennetään ylijäämän palautus);

                  5.

                  toteaa, että maksusitoumusmäärärahojen käyttöaste oli 95,21 prosenttia (vuonna 2010: 95,65 prosenttia) ja maksumäärärahojen käyttöaste 81,97 prosenttia (vuonna 2010: 79,10 prosenttia); kehottaa virastoa jatkamaan toimia maksumäärärahojen käyttöasteen parantamiseksi;

                  6.

                  panee huolestuneena merkille, että tilintarkastustuomioistuin on jo aiemmissa kertomuksissaan tuonut esiin, että viraston on tarpeen ottaa käyttöön jäsenvaltioiden viranomaisten toimittamia palveluita koskeva korvausjärjestelmä, joka perustuu jäsenvaltioiden tosiasiallisiin menoihin; pitää valitettavana, että asiassa ei ole edistytty sitten vuoden 2009, jolloin hallintoneuvostolle esitettiin ehdotus uudeksi maksujärjestelmäksi, mutta josta ei kuitenkaan päästy sopimukseen; panee merkille, että virasto aikoo esittää hallintoneuvostolle uuden ehdotuksen uudeksi maksujärjestelmäksi maaliskuussa 2013; panee merkille viraston johdon toimet, joilla se kannustaa hallintoneuvostoa päättämään tosiasiallisiin menoihin perustuvasta jäsenvaltioiden palvelujen korvausjärjestelmästä; on täysin tietoinen, että vähäinen edistys johtuu siitä, että hallintoneuvosto ei ole tehnyt asiasta päätöstä; panee näin ollen tyytyväisenä merkille, että virasto on päättänyt pyytää komissiolta lisätukea tässä asiassa; pyytää virastoa tiedottamaan vastuuvapauden myöntävälle viranomaiselle asian edistymisestä, muun muassa siitä, missä vaiheessa uusi toimintasuunnitelma on ja mikä on hallintoneuvoston kanta siihen;

         Määrärahasiirrot varainhoitovuodelta toiselle

                  7.

                  on huolissaan siitä, että jälleen kerran tilintarkastustuomioistuin huomautti, että osaston 2 (hallintomenot) maksumäärärahoista 9 600 000 euroa eli 29 prosenttia siirrettiin varainhoitovuodelle 2012; toteaa, että myös osaston 3 (toimintamenot) maksumäärärahoista siirrettiin 10 300 000 euroa eli 34 prosenttia; katsoo, että siirtojen määrä on liian suuri ja vastoin talousarvion vuotuisuuden periaatetta;

                  8.

                  panee huolestuneena merkille, että tietotekniikkapalveluista vuonna 2009 tehtyä puitesopimusta koskeva tilintarkastustuomioistuimen päätelmä ja viraston kanta eroavat toisistaan, minkä vuoksi tilintarkastustuomioistuin antoi viraston varainhoitovuoden 2009 tilien perustana olevien toimien laillisuudesta ja asianmukaisuudesta huomautuksia sisältävän lausuman; panee merkille, että tilintarkastustuomioistuimen mukaan puitesopimuksen alkuperäisen enimmäismäärän korotus oli sääntöjenvastainen, kun taas virasto katsoo, että tietotekniikan puitesopimus ei ollut sääntöjenvastainen, eikä pidä näin ollen myöskään sen jatkamista sääntöjenvastaisena; pyytää virastolta lisätietoja tästä asiasta ja kehottaa sitä toteuttamaan toimia ristiriidan ratkaisemiseksi;

         Hankintamenettelyt

                  9.

                  toteaa, että tilintarkastustuomioistuimen mukaan hankintamenettelyjen avoimuutta olisi aihetta parantaa arvioitujen sopimusmäärien perustelujen sekä valintaperusteiden määrittelyn, julkaisun ja soveltamisen osalta; panee tyytyväisenä merkille, että virasto on ottanut huomioon tilintarkastustuomioistuimen huomautukset ja saattanut avoimuuteen ja dokumentointiin liittyviä menettelyjään ajan tasalle;

         Palvelukseenottomenettelyt

                  10.

                  panee merkille, että vuonna 2011 virasto julkaisi viisitoista väliaikaisia toimihenkilöitä koskevaa toimenhakuilmoitusta ja vuoden lopussa viraston henkilöstön määrä oli kasvanut 656:sta 689:ään;

                  11.

                  toteaa, että tilintarkastustuomioistuimen mukaan henkilöstön valintamenettelyiden avoimuutta on aihetta parantaa; panee huolestuneena merkille, että valintalautakuntien jäsenet eivät aina täyttäneet eturistiriidoista annettavaa ilmoitusta tai täyttivät sen myöhässä ja ettei myöskään saatu näyttöä siitä, että ilmoituksissa esiin tulleet seikat olisivat johtaneet toimenpiteisiin; pitää valitettavana, että valintalautakunnan toiminnan dokumentointi ei aina ollut riittävää, eikä saatu näyttöä siitä, minkä menetelmän avulla jatkoon valittujen hakijoiden luettelo laadittiin ja oliko kirjallisten kokeiden ja haastattelujen kysymykset laadittu ennen kokeita;

                  12.

                  panee viraston vastauksista merkille, että se on ottanut tilintarkastustuomioistuimen huomautukset huomioon ja saattanut menettelyjään ajan tasalle edistääkseen avoimuutta ja oikea-aikaista dokumentointia; arvioi, että jotkut henkilöstösääntöjen säännöksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

         Eturistiriita

                  13.

                  panee tyytyväisenä merkille, että tilintarkastustuomioistuin toimitti neljässä unionin virastossa tarkastuksen, jossa arvioitiin eturistiriitatilanteiden hallintaan sovellettavia toimintaperiaatteita ja menettelyjä, ja yksi tarkastetuista virastoista oli Euroopan lääkevirasto; toteaa, että tilintarkastustuomioistuin esitti tarkastuksen tulokset erityiskertomuksessaan nro 15/2012;

                  14.

                  huomauttaa, että tilintarkastustuomioistuimen havaintojen mukaan virasto ei kenttätyön päättyessä (lokakuussa 2011) ollut hallinnut eturistiriitatilanteita asianmukaisesti, mutta toteaa, että sen kehittämät toimintatavat ja menettelyt eturistiriitatilanteista ilmoittamista, niiden arviointia ja hallinnointia varten olivat edistyneimpien joukossa;

                  15.

                  panee tyytyväisenä merkille, että virasto on toteuttanut vastuuvapauden myöntävän viranomaisen vuotta 2010 koskevien suositusten, tilintarkastustuomioistuimen tarkastuksen ja erityiskertomuksen nro 15/2012 perusteella monia toimia, joihin kuuluvat erityisesti seuraavat:

                              —

                              29. syyskuuta 2011 voimaan tulleita tieteellisten komiteoiden jäsenten ja asiantuntijoiden eturistiriitojen käsittelyä koskevia tarkistettuja toimintaperiaatteita tarkistettiin vuonna 2012 uudelleen (ennen kaikkea ohjeiden selkeyttämiseksi) ja ne tulivat voimaan 3. huhtikuuta 2012;

                              —

                              tieteellisten komiteoiden jäsenten eturistiriidoista antamien ilmoitusten pakollinen arviointimenettely otettiin käyttöön 29. syyskuuta 2011; lisäksi kaikille nimittäville viranomaisille tarjotaan mahdollisuus siihen, että virasto arvioi asiantuntijan etukäteen ennen kuin se tekee virallisen arvion tämän osallistumisesta viraston toimintaan;

                              —

                              hallintoneuvoston jäsenten eturistiriitojen käsittelyä koskevat tarkistetut toimintaperiaatteet tulivat voimaan 3. huhtikuuta 2012; ne vastaavat tieteellisten komiteoiden jäseniin ja asiantuntijoihin sovellettavia toimintaperiaatteita;

                              —

                              tieteellisten komiteoiden jäseniä ja asiantuntijoita varten kehitettiin luottamusaseman väärinkäyttöä koskevat menettelyt, jotka tulivat voimaan 3. huhtikuuta 2012; hallintoneuvoston jäseniä varten kehitetyt samanlaiset menettelyt tulivat voimaan 7. kesäkuuta 2012;

                              —

                              avoimuussyistä ilmoitettujen etunäkökohtien kirjaamista on hienosäädetty siten, että nykyään merkitään muistiin myös kaikki esityslistan eri kohtien käsittelyyn osallistumisille asetetut rajoitteet (tämä on sitouduttu toteuttamaan ennen joulukuuta 2012);

                  16.

                  kehottaa virastoa pyrkimään edelleen noudattamaan tilintarkastustuomioistuimen suosituksia, jotta vältetään mahdolliset eturistiriidat sen hallinto- ja toimintarakenteissa, ja raportoimaan vastuuvapauden myöntävälle viranomaiselle puolivuosittain edellä mainittujen toimintaperiaatteiden ja menettelyjen täytäntöönpanosta sekä eturistiriitojen hallinnassa tapahtuvasta myöhemmästä edistyksestä;

                  17.

                  pyytää virastoa käynnistämään jäsennellyn vuoropuhelun kansalaisyhteiskunnan kanssa eturistiriitatilanteisin liittyvistä asioista ja kutsumaan asianomaiset organisaatiot vähintään kahdesti vuodessa keskustelemaan yleiseen etuun liittyvistä seikoista ennalta sovitun esityslistan perusteella sekä tiedottamaan vastuuvapauden myöntävälle viranomaiselle näiden keskustelujen tuloksista;

                  18.

                  panee tyytyväisenä merkille, että virasto on sitoutunut tarkastelemaan vuoden 2013 alkupuolella eturistiriitojen käsittelyä koskevien tarkistettujen toimintaperiaatteidensa täytäntöönpanoa ja että kehitteillä on eturistiriitojen käsittelyä koskeva ennakko- ja jälkitarkastus ja se on tarkoitus toteuttaa vuoden 2013 jälkipuoliskolla; pyytää virastoa pitämään vastuuvapauden myöntävän viranomaisen ajan tasalla kyseisten hankkeiden tuloksista;

                  19.

                  huomauttaa, että oikeudellisen yksikön päällikkö erosi viraston palveluksesta kesäkuussa 2012 siirtyäkseen pääasianajajaksi Yhdysvalloissa sijaitsevaan asianajotoimistoon, jonka asiakkaina on lukuisia lääketeollisuuden alan yrityksiä, ja panee tyytyväisenä merkille, että viraston toimitusjohtaja käynnisti menettelyn arvioidakseen uudelleen kyseisen päällikön toimintaa oikeudellisen yksikön johdossa, sekakomitean puheenjohtajana, kurinpitolautakunnan puheenjohtajana sekä hankintoja ja sopimuksia käsittelevän neuvoa-antavan komitean jäsenenä; toteaa, että tutkimuksissa ei havaittu merkkejä eturistiriidoista eikä henkilöstösääntöjen 11 ja 12 artiklan velvoitteiden rikkomisesta; panee tyytyväisenä merkille, että toimitusjohtaja asetti henkilöstösääntöjen 16 artiklan mukaisesti oikeudellisen yksikön entisen päällikön toiminnalle joitakin rajoituksia kahden vuoden ajaksi siitä, kun tämä erosi lääkeviraston palveluksesta; pyytää virastoa toimittamaan vastuuvapauden myöntävälle viranomaiselle yksityiskohtaisia tietoja kyseisistä rajoituksista;

         Sisäinen tarkastus

                  20.

                  panee merkille tarkastusprioriteettien määrittämiseksi toteutetun perusteellisen riskinarvioinnin, jonka tuloksena tarkastuksen kohteeksi vuonna 2012 valittiin suunnittelu ja budjetointi, ja toteaa, että sisäisen tarkastuksen osasto toimitti Euroopan lääkeviraston toiminnan jatkuvuutta koskevan tarkastuksen;

                  21.

                  panee merkille, että sisäisen tarkastuksen osasto antoi kyseisen tarkastuksen perusteella kolmetoista suositusta, joista seitsemän oli ”hyvin tärkeää”, viisi ”tärkeää” ja yksi ”toivottava”; panee tyytyväisenä merkille, että hallintoneuvosto hyväksyi nämä suositukset ja sisäisen tarkastuksen osasto totesi, että viraston valmistelema toimintasuunnitelma suositusten noudattamiseksi oli asianmukainen;

                  22.

                  panee merkille, että lisäksi sisäisen tarkastuksen osasto toteutti tietoteknisten riskien itsearvioinnin, jossa selvitettiin alttiutta tietoteknisille riskeille;

                  23.

                  toteaa, että tilanne sisäisen tarkastuksen osaston aiemmin antamien suositusten ja niiden täytäntöönpanon kohdalla oli 31. joulukuuta 2011 seuraava: aiemmista tarkastuksista oli avoinna yhdeksän ”hyvin tärkeää” suositusta, joista kahdeksan viraston toteuttamaa oli sisäisen tarkastuksen osaston tarkastettavana; kriittisistä suosituksista yksikään ei ollut 31. joulukuuta 2011 avoinna;

                  24.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (7).

         (1)  EUVL C 388, 15.12.2012, s. 116.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 136, 30.4.2004, s. 1.

         (5)  EYVL L 357, 31.12.2002, s. 72.

         (6)  EUVL L 350, 20.12.2012, s. 82.

         (7)  Hyväksytyt tekstit, P7_TA(2013)0134 (katso tämän virallisen lehden sivu 374).


title: Euroopan parlamentin ja neuvoston päätös, tehty 17 päivänä joulukuuta 2009 , talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta: Energia-alan hankkeiden rahoittaminen osana Euroopan talouden elvytyssuunnitelmaa

text:
               24.12.2009

               FI

               Euroopan unionin virallinen lehti

               L 347/26

      EUROOPAN PARLAMENTIN JA NEUVOSTON PÄÄTÖS,
   tehty 17 päivänä joulukuuta 2009,
   talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta: Energia-alan hankkeiden rahoittaminen osana Euroopan talouden elvytyssuunnitelmaa
   (2009/1005/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 21 kohdan, 22 kohdan ensimmäisen ja toisen alakohdan ja 23 kohdan,
   ottavat huomioon komission muutetun ehdotuksen,
   sekä katsovat seuraavaa:

               (1)

               Euroopan parlamentti, neuvosto ja komissio sopivat 18 päivänä marraskuuta 2009 pidetyssä talousarvioneuvottelukokouksessa järjestelyistä Euroopan talouden elvytyssuunnitelman puitteissa myönnettävää lisärahoitusta varten, joka suunnataan energiahankkeisiin, laajakaistainternetiin liittyviin hankkeisiin sekä vuonna 2003 toteutetun, yhteisen maatalouspolitiikan väliuudistuksen kokonaisarvioinnissa (”terveystarkastuksessa”) määriteltyihin ”uusiin haasteisiin” liittyvien toimenpiteiden tehostamiseen (2). Rahoitus edellyttää, että tarkistetaan vuosiksi 2007–2013 laadittua monivuotista rahoituskehystä toimielinten sopimuksen 21, 22 ja 23 kohdan mukaisesti, jotta otsakkeen 1 a maksusitoumusmäärärahojen vuoden 2010 enimmäismäärää voidaan korottaa 1 779 miljoonalla eurolla käypinä hintoina.

               (2)

               Otsakkeen 1 a maksusitoumusmäärärahojen vuoden 2010 enimmäismäärään tehtävä lisäys kompensoidaan kokonaisuudessaan supistamalla otsakkeiden 1 a, 1 b, 2, 3 a ja 5 maksusitoumusmäärärahojen vuoden 2009 enimmäismääriä sekä otsakkeiden 1 a, 2 ja 5 maksusitoumusmäärärahojen vuoden 2010 enimmäismääriä.

               (3)

               Jotta maksusitoumusten ja maksujen välinen suhde säilytettäisiin asianmukaisena, maksumäärärahojen vuotuisia enimmäismääriä tarkistetaan. Mukautus on vaikutuksiltaan neutraali.

               (4)

               Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liitettä I olisi sen vuoksi muutettava vastaavasti (3),

         OVAT PÄÄTTÄNEET SEURAAVAA:
   Ainoa artikla
   Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liite I korvataan tämän päätöksen liitteellä.

      Tehty Strasbourgissa 17 päivänä joulukuuta 2009.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         H. LINDBLAD

      (1)  EUVL C 139, 14.6.2006, s. 1.

      (2)  KOM(2008) 800, KOM(2008) 859, KOM(2009) 171 ja EUVL L 132, 29.5.2009, s. 8.

      (3)  Edellä mainittuun sopimukseen perustuvat määrät muunnetaan tämän vuoksi vuoden 2004 hinnoiksi.

      LIITE

         RAHOITUSKEHYS 2007–2013

                  (miljoonaa euroa vuoden 2004 hintoina)

                  Maksusitoumusmäärärahat

                  2007

                  2008

                  2009

                  2010

                  2011

                  2012

                  2013

                  Yhteensä
                  2007–2013

                                 1.

                              Kestävä kasvu

                     50 865

                     53 262

                     55 879

                     56 435

                     55 400

                     56 866

                     58 256

                     386 963

                              1a.

                              Kasvua ja työllisyyttä edistävä kilpailukyky

                  8 404

                  9 595

                  12 018

                  12 580

                  11 306

                  12 122

                  12 914

                  78 939

                              1b.

                              Kasvua ja työllisyyttä edistävä koheesio

                  42 461

                  43 667

                  43 861

                  43 855

                  44 094

                  44 744

                  45 342

                  308 024

                                 2.

                              Luonnonvarojen suojelu ja hallinta

                     51 962

                     54 685

                     51 023

                     53 238

                     52 528

                     51 901

                     51 284

                     366 621

                  josta: markkinoihin liittyvät menot ja suorat tuet

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                                 3.

                              Kansalaisuus, vapaus, turvallisuus ja oikeus

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3a.

                              Vapaus, turvallisuus ja oikeus

                  600

                  690

                  785

                  910

                  1 050

                  1 200

                  1 390

                  6 625

                              3b.

                              Kansalaisuus

                  599

                  568

                  590

                  593

                  595

                  597

                  598

                  4 140

                                 4.

                              EU maailmanlaajuisena toimijana

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                                 5.

                              Hallinto
                               (1)

                     6 633

                     6 818

                     6 816

                     6 999

                     7 255

                     7 400

                     7 610

                     49 531

                                 6.

                              Korvaukset

                     419

                     191

                     190

                     800

                     MAKSUSITOUMUSMÄÄRÄRAHAT YHTEENSÄ

                     117 277

                     122 683

                     122 022

                     125 184

                     124 167

                     125 643

                     127 167

                     864 143

                  prosentteina suhteessa BKTL:oon

                  1,08 %

                  1,09 %

                  1,06 %

                  1,06 %

                  1,03 %

                  1,02 %

                  1,01 %

                  1,048 %

                     MAKSUMÄÄRÄRAHAT YHTEENSÄ

                     115 142

                     119 805

                     109 091

                     119 245

                     116 884

                     120 575

                     119 784

                     820 526

                  prosentteina suhteessa BKTL:oon

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,95 %

                  1,00 %

                  Käytettävissä oleva liikkumavara

                  0,18 %

                  0,18 %

                  0,29 %

                  0,23 %

                  0,27 %

                  0,26 %

                  0,29 %

                  0,24 %

                  Omien varojen enimmäismäärä, prosentteina suhteessa BKTL:oon

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Tämän otsakkeen enimmäismääriin sisältyvistä eläkemenoista on vähennetty henkilöstön eläkejärjestelmään suorittamat maksut, joiden enimmäismäärä jaksolla 2007–2013 on 500 miljoonaa euroa vuoden 2004 hintoina.


title: 2006/286/EY: Komission päätös, tehty  12 päivänä huhtikuuta 2006 , harvinaislääkkeitä käsittelevän komitean jäsenten nimittämisestä   (ETA:n kannalta merkityksellinen teksti)

text:
               13.4.2006

               FI

               Euroopan unionin virallinen lehti

               L 104/54

      KOMISSION PÄÄTÖS,
   tehty 12 päivänä huhtikuuta 2006,
   harvinaislääkkeitä käsittelevän komitean jäsenten nimittämisestä
   (ETA:n kannalta merkityksellinen teksti)
   (2006/286/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon harvinaislääkkeistä 16 päivänä joulukuuta 1999 annetun Euroopan parlamentin ja neuvoston asetuksen (EY) N:o 141/2000 (1) ja erityisesti sen 4 artiklan 3 kohdan,
   sekä katsoo seuraavaa:

               (1)

               Asetuksen (EY) N:o 141/2000 4 artiklan mukaisesti perustetun harvinaislääkkeitä käsittelevän komitean, jäljempänä ’komitea’, jäsenten toimikausi päättyy 15 päivänä huhtikuuta 2006. Tämän vuoksi on tarpeen nimittää komiteaan kaksi uutta jäsentä ja uusia eräiden nykyisten jäsenten toimikausi.

               (2)

               Euroopan lääkevirasto on ehdottanut nimitettäväksi kolmea henkilöä.

               (3)

               Komitean jäsenet olisi nimitettävä kolmivuotiskaudeksi, joka alkaa 16 päivänä huhtikuuta 2006,

         ON PÄÄTTÄNYT SEURAAVAA:
   1 artikla
   1.   Nimitetään seuraava henkilö harvinaislääkkeitä käsittelevän komitean, jäljempänä ’komitea’, potilasjärjestöjä edustavaksi jäseneksi 16 päivänä huhtikuuta 2006 alkavaksi kolmivuotiskaudeksi:

               Dr Marie Pauline EVERS

         2.   Nimitetään seuraavat henkilöt potilasjärjestöjä edustaviksi komitean jäseniksi 16 päivänä huhtikuuta 2006 alkavaksi kolmivuotiskaudeksi:

               Birthe HOLM

               Yann LE CAM

         2 artikla
   1.   Nimitetään Euroopan lääkeviraston suosituksesta seuraava henkilö komitean jäseneksi 16 päivänä huhtikuuta 2006 alkavaksi kolmivuotiskaudeksi:

               Dr Julia DUNNE

         2.   Nimitetään uudelleen Euroopan lääkeviraston suosituksesta seuraavat henkilöt komitean jäseniksi 16 päivänä huhtikuuta 2006 alkavaksi kolmivuotiskaudeksi:

               Prof. Gianmartino BENZI

               Dr David LYONS

      Tehty Brysselissä 12 päivänä huhtikuuta 2006.

            Komission puolesta

         Günter VERHEUGEN

            Varapuheenjohtaja

      (1)  EYVL L 18, 22.1.2000, s. 1.


title: 2011/728/: Euroopan keskuspankin päätös, annettu 31 päivänä lokakuuta 2011 , niille jäsenvaltioille, joiden rahayksikkö on euro, myönnettävien ERVV-lainojen hallinnoimisesta tehdyn päätöksen EKP/2010/15 muuttamisesta ja tilien avaamisesta niiden maksujen käsittelyä varten, jotka liittyvät jäsenvaltioille, joiden rahayksikkö on euro, myönnettäviin ERVV-lainoihin tehdyn päätöksen EKP/2010/31 muuttamisesta (EKP/2011/16)

text:
               8.11.2011

               FI

               Euroopan unionin virallinen lehti

               L 289/35

         EUROOPAN KESKUSPANKIN PÄÄTÖS,
   annettu 31 päivänä lokakuuta 2011,
   niille jäsenvaltioille, joiden rahayksikkö on euro, myönnettävien ERVV-lainojen hallinnoimisesta tehdyn päätöksen EKP/2010/15 muuttamisesta ja tilien avaamisesta niiden maksujen käsittelyä varten, jotka liittyvät jäsenvaltioille, joiden rahayksikkö on euro, myönnettäviin ERVV-lainoihin tehdyn päätöksen EKP/2010/31 muuttamisesta
   (EKP/2011/16)
   (2011/728/EU)
   EUROOPAN KESKUSPANKIN JOHTOKUNTA, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 17 ja 21 artiklan,
   sekä katsoo seuraavaa:

               (1)

               Niille jäsenvaltioille, joiden rahayksikkö on euro, myönnettävien ERVV-lainojen hallinnoimisesta 21 päivänä syyskuuta 2010 tehdyssä päätöksessä EKP/2010/15 (1) vahvistetaan säännökset, jotka koskevat maksutilin avaamista Euroopan keskuspankissa (EKP) Euroopan rahoitusvakautusvälineen (ERVV) nimissä lainaohjelmien (jäljempänä ’lainaohjelmat’) toteuttamiseksi 4 päivänä elokuuta 2010 voimaan tulleen ERVV-puitesopimuksen (jäljempänä ’ERVV-puitesopimus’) nojalla.

               (2)

               Tilien avaamisesta niiden maksujen käsittelyä varten, jotka liittyvät jäsenvaltioille, joiden rahayksikkö on euro, myönnettäviin ERVV-lainoihin 20 päivänä joulukuuta 2010 tehdyssä päätöksessä EKP/2010/31 (2) vahvistetaan säännökset, jotka koskevat maksutilien avaamista EKP:ssä lainansaajana olevan jäsenvaltion kansallisen keskuspankin nimissä lainaohjelmien toteuttamiseksi ERVV-puitesopimuksen nojalla.

               (3)

               ERVV-puitesopimusta on muutettu täydentävällä muutossopimuksella, joka tuli voimaan 18 päivänä lokakuuta 2011. Muutetulla ERVV-puitesopimuksella on luotu uusia välineitä, joita ERVV voi käyttää rahoitustuen antamiseksi. Muutetun ERVV-puitesopimuksen johdanto-osan 2 kappaleen ja 2 artiklan 1 kohdan mukaisesti ERVV voi myöntää lainoja, varautumisvälineitä, välineitä euro-alueen jäsenvaltion rahoituslaitosten pääomapohjan vahvistamisen rahoittamiseksi (myöntämällä lainoja tällaisten jäsenvaltioiden hallituksille mukaan lukien sellaisille, jotka eivät osallistu ohjelmaan), välineitä joukkovelkakirjalainojen ostamiseen jälkimarkkinoilta tai joukkovelkakirjalainojen ostamiseen ensimarkkinoilta (kaikki tällaiset välineet ovat ”rahoitustukea”) siten, että tällaiset lainat ja välineet myönnetään rahoitustukiohjelmien (jäljempänä ’rahoitustukiohjelmat’) perusteella. Lainaohjelmia voidaan käyttää edelleen muutetun ERVV-puitesopimuksen voimaantulon jälkeen.

               (4)

               Näin ollen päätöksiä EKP/2010/15 ja EKP/2010/31 on muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöstä EKP/2010/15 seuraavasti:

               1)

               Korvataan 2 artikla seuraavasti:
               ”2 artikla
               Maksutiliä koskevien maksujen hyväksyminen
               EKP hyväksyy maksujen suorittamisen ERVV:n nimissä avatulle maksutilille tai tältä maksutililtä vain, jos nämä maksut liittyvät lainaohjelmaan tai rahoitustukiohjelmaan.”.

               2)

               Korvataan 4 artikla seuraavasti:
               ”4 artikla
               Maksutilin saldo
               ERVV:n nimissä avattavalle maksutilille ei saa jäädä hyvityssaldoa sen jälkeen kun johonkin lainaohjelmaan tai rahoitustukiohjelmaan liittyvät maksut on suoritettu, eikä tälle maksutilille siirretä varoja ennen päivää, jona maksuja on suoritettava jonkin lainaohjelman tai rahoitustukiohjelman perusteella. ERVV:n nimissä avattavalle maksutilille ei saa missään vaiheessa jäädä velkasaldoa. Tästä syystä ERVV:n nimissä avattavalta maksutililtä suoritettavat maksut eivät saa ylittää kyseisellä tilillä olevaa hyvityssaldoa.”.

         2 artikla
   Muutetaan päätöstä EKP/2010/31 seuraavasti:

               1)

               Korvataan 1 artikla seuraavasti:
               ”1 artikla
               Maksutilin avaaminen
               EKP voi, lainanottajana olevan jäsenvaltion kansallisen keskuspankin pyynnöstä, avata maksutilin asianomaisen kansallisen keskuspankin nimissä lainaohjelmaan tai rahoitustukiohjelmaan liittyvien maksujen käsittelyä varten (jäljempänä ’kansallisen keskuspankin maksutili’).”

               2)

               Korvataan 2 artikla seuraavasti:
               ”2 artikla
               Maksutiliä koskevien maksujen hyväksyminen
               Kansallisen keskuspankin maksutiliä saa käyttää ainoastaan lainaohjelmaan tai rahoitustukiohjelmaan liittyvien maksujen käsittelyä varten.”.

         3 artikla
   Voimaantulo
   Tämä päätös tulee voimaan 2 päivänä marraskuuta 2011.

      Tehty Frankfurt am Mainissa 31 päivänä lokakuuta 2011.

            EKP:n puheenjohtaja

         Jean-Claude TRICHET

      (1)  EUVL L 253, 28.9.2010, s. 58.

      (2)  EUVL L 10, 14.1.2011, s. 7.


title: 2009/698/EY: Komission päätös, tehty 4 päivänä syyskuuta 2009 , Turkista, Ukrainasta ja Valko-Venäjältä peräisin olevien muuta kuin valurautaa tai ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien tuontia koskevan polkumyynnin vastaisen menettelyn päättämisestä

text:
               9.9.2009

               FI

               Euroopan unionin virallinen lehti

               L 237/34

      KOMISSION PÄÄTÖS,
   tehty 4 päivänä syyskuuta 2009,
   Turkista, Ukrainasta ja Valko-Venäjältä peräisin olevien muuta kuin valurautaa tai ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien tuontia koskevan polkumyynnin vastaisen menettelyn päättämisestä
   (2009/698/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa
   sekä katsoo seuraavaa:
   1.   MENETTELY

   1.1   Menettelyn aloittaminen

               (1)

               Komissio aloitti 13 päivänä marraskuuta 2008 perusasetuksen 5 artiklan mukaisesti Euroopan unionin virallisessa lehdessä julkaistulla ilmoituksella (2), jäljempänä ’menettelyn aloittamista koskeva ilmoitus’, Turkista, Ukrainasta ja Valko-Venäjältä, jäljempänä ’asianomaiset maat’, peräisin olevien muuta kuin valurautaa tai ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien, jäljempänä ’putkipalkit’, tuontia yhteisöön koskevan polkumyynnin vastaisen menettelyn.

               (2)

               Menettely aloitettiin sen jälkeen, kun Euroopan unionin hitsattujen teräsputkien valmistajien etuja valvova Defence Committee of the Welded Steel Tubes Industry of the European Union, jäljempänä ’valituksen tekijä’, oli tehnyt 29 päivänä syyskuuta 2008 valituksen sellaisten tuottajien puolesta, joiden tuotanto muodostaa pääosan, tässä tapauksessa yli 25 prosenttia putkipalkkien kokonaistuotannosta yhteisössä. Valituksessa esitettiin asianomaisista maista peräisin olevien putkipalkkien polkumyyntiä ja siitä aiheutuvaa merkittävää vahinkoa koskeva alustava näyttö, jota pidettiin riittävänä oikeuttamaan menettelyn aloittaminen.

         1.2   Asianomaiset osapuolet ja tarkastuskäynnit

               (3)

               Komissio ilmoitti virallisesti menettelyn aloittamisesta valituksen tekijälle, kaikille tiedossa olleille yhteisön tuottajille, tuojille/kauppiaille ja käyttäjille, joita asian tiedettiin koskevan, vientiä harjoittaville tuottajille ja niiden järjestöille, asianomaisten maiden viranomaisille sekä kaikille tiedossa olleille samankaltaisen tuotteen tuottajille ehdotetussa vertailumaassa (Yhdysvallat). Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa. Mahdollisuus tulla kuulluiksi myönnettiin kaikille niille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

               (4)

               Jotta valkovenäläiset vientiä harjoittavat tuottajat voisivat halutessaan esittää yksilöllistä kohtelua koskevan pyynnön, komissio lähetti lomakkeet pyyntöjen esittämistä varten niille vientiä harjoittaville tuottajille, joita asian tiedettiin koskevan, ja Valko-Venäjän viranomaisille. Kaksi valkovenäläistä yritysryhmää pyysi yksilöllistä kohtelua perusasetuksen 9 artiklan 5 kohdan nojalla.

               (5)

               Koska tutkimuksessa oli osallisena ilmeisen suuri määrä turkkilaisia ja ukrainalaisia vientiä harjoittavia tuottajia, yhteisön tuottajia sekä tuojia, menettelyn aloittamista koskevassa ilmoituksessa esitettiin otantamenetelmän käyttöä perusasetuksen 17 artiklan mukaisesti. Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi vientiä harjoittavia tuottajia Turkissa ja Ukrainassa, yhteisön tuottajia ja tuojia sekä näiden edustajia ilmoittautumaan ja toimittamaan menettelyn aloittamista koskevassa ilmoituksessa pyydetyt perustiedot tarkasteltavana olevaan tuotteeseen liittyvästä toiminnastaan 15 päivän kuluessa menettelyn aloittamista koskevan ilmoituksen julkaisemisesta.

               (6)

               Turkin osalta otantaa varten esitettyihin kysymyksiin vastanneista 13 yrityksestä tai yritysryhmästä valittiin otos, johon kuului neljä yritystä tai yritysryhmää. Yksi otokseen valituista yrityksistä ei kuitenkaan kertonut kahden siihen etuyhteydessä olevan turkkilaisen tuottajan olemassaolosta otantamenettelyn yhteydessä, vaan toi tämän ilmi hyvin myöhäisessä vaiheessa. Tästä huolimatta kyseisille etuyhteydessä oleville yrityksille annettiin tilaisuus täydellisten kyselyvastausten toimittamiseen. Näiden etuyhteydessä olevien yritysten toimittamat tiedot olivat kuitenkin niin puutteellisia, että niiden perusteella ei voitu suorittaa polkumyyntilaskelmia. Tästä syystä yritys jätettiin pois otoksesta. Eräs toinen turkkilainen tuottaja ei kuulunut alkuperäiseen otokseen, mutta se oli pyytänyt yksilöllistä tarkastelua perusasetuksen 17 artiklan 3 kohdan mukaisesti ja toimittanut täydelliset kyselyvastaukset määräajassa. Tuottaja otettiin mukaan otokseen. Vientimäärältään neljän otokseen valitun yrityksen osuus oli 63 prosenttia putkipalkkien kokonaisviennistä Turkista yhteisöön tutkimusajanjaksolla. Asianomaisia osapuolia kuultiin perusasetuksen 17 artiklan 2 kohdan mukaisesti, eivätkä ne vastustaneet asiaa.

               (7)

               Ukrainan osalta otantaa koskeviin kysymyksiin vastasi kaksi ukrainalaista yritysryhmää ja yksi yritys, jotka ilmaisivat haluavansa toimia tutkimuksessa yhteistyössä. Näiden yritysten yhteisöön suuntautuvan viennin osuus oli tutkimusajanjaksolla noin 30 prosenttia Eurostatin tietokantaan ilmoitetusta putkipalkkien tuonnista Ukrainasta. Yhteistyössä toimivien yritysten pienen lukumäärän vuoksi päätettiin, että kolme yhteistyössä toimivaa vientiä harjoittavaa tuottajaa tutkitaan täysimääräisesti ja että otantaa ei näin ollen sovelleta.

               (8)

               Komissio pyysi kaikkia tiedossa olevia putkipalkkien tuojia toimittamaan tarkasteltavana olevan tuotteen tuontia ja myyntiä koskevia tietoja. Koska yhteistyöhalukkaita tuojia ilmoittautui kahdeksan, otantaa ei sovellettu.

               (9)

               Yhteisön tuottajista valittiin perusasetuksen 17 artiklan mukaisesti otos, joka perustui yhteisön suurimpaan mahdolliseen edustavaan putkipalkkien tuotanto- ja myyntimäärään (EY:ssä), joka voitiin kohtuudella tutkia käytettävissä olevassa ajassa. Yhteisön tuottajilta saatujen tietojen perusteella komissio valitsi neljä yritysryhmää, joiden tuotanto- ja myyntimäärät yhteisössä ovat suurimmat. Otokseen valittujen yritysryhmien osuus putkipalkkien arvioidusta kokonaistuotannosta yhteisössä on 52 prosenttia. Asianomaisia osapuolia kuultiin perusasetuksen 17 artiklan 2 kohdan mukaisesti, eivätkä ne vastustaneet asiaa. Muita yhteisön tuottajia pyydettiin toimittamaan tiettyjä yleisiä tietoja vahinkoa koskevaa tarkastelua varten. Yksi otokseen valittu yhteisön tuottaja ei kuitenkaan palauttanut kyselylomaketta, vaan päätti olla jatkamatta yhteistyötä tutkimuksessa. Koska joidenkin muiden yhteistyöhön tarjoutuneiden yhteisön tuottajien ottaminen mukaan otokseen olisi vaikuttanut vain vähän otoksen edustavuuteen, päätettiin, että kyseistä yritystä, joka perui yhteistyönsä tutkimuksessa, ei korvata.

               (10)

               Komissio lähetti kyselylomakkeet otokseen valituille vientiä harjoittaville tuottajille Turkissa, yhteistyössä toimiville vientiä harjoittaville tuottajille Valko-Venäjällä ja Ukrainassa, ainoalle Yhdysvalloissa toimivalle tuottajalle, joka tarjoutui yhteistyöhön normaaliarvon määrittämiseksi Valko-Venäjää varten, otokseen valituille yhteisön tuottajille, kaikille yhteisyöhön tarjoutuneille tuojille ja kaikille tiedossa olleille käyttäjille. Kyselyyn vastasivat 14:ää yhteisön tuottajaa edustavat kolme otokseen valittua yritysryhmää, neljä turkkilaista yritysryhmää, yksi erääseen yritysryhmään kuuluva yksittäinen turkkilainen vientiä harjoittava tuottaja, kaksi ukrainalaista yritysryhmää sekä yhteistyössä toimiva ukrainalainen yritys, kaksi valkovenäläistä vientiä harjoittavaa tuottajaa, jotka toimittivat myös lomakkeen yksilöllisen kohtelun pyytämiseksi, sekä niiden neljä tuojaa / viennin omistajaa jalostuskorvaussopimuksella tapahtuvan myynnin osalta, yhteistyössä toimiva yhdysvaltalainen tuottaja, kolme etuyhteydetöntä yhteisön tuojaa ja yksi käyttäjä yhteisössä. Lisäksi viisi muuta yhteisön tuottajaa toimitti pyydetyt yleiset tiedot.

               (11)

               Komissio hankki ja tarkasti kaikki polkumyynnin, siitä johtuvan vahingon ja yhteisön edun määrittämistä varten tarpeellisina pitämänsä tiedot. Tarkastuskäyntejä tehtiin seuraavien yritysten toimitiloihin:

                           a)

                           Yhteisön tuottajat

                                       —

                                       Condesa Fabril; Legutiano, Alava, Espanja

                                       —

                                       Corus Tubes BV; Oosterhout, Alankomaat

                                       —

                                       Corus Tubes UK; Corby, Yhdistynyt kuningaskunta

                                       —

                                       Lorraine Tubes, Lexy, Ranska

                                       —

                                       Marcegaglia SPA; Gazoldo degli Ippoliti, Mantova, Italia

                           b)

                           Turkissa toimivat vientiä harjoittavat tuottajat

                                       —

                                       Erbosan Erciyas Boru Sanayii ve Ticaret A.Ș., Kayseri

                                       —

                                       Noksel Çelik Boru Sanayi A.Ș., Ankara

                                       —

                                       MMZ Ohnur Boru Profil Üretim San. ve Tic. A.Ș., Istanbul

                                       —

                                       Yücel Boru ve Profil Endüstrisi A.Ș. ja siihen etuyhteydessä oleva kauppias Yücel Boru Ihracat Ithalat ve Pazarlama A.Ș., Istanbul

                           c)

                           Ukrainassa toimivat vientiä harjoittavat tuottajat

                                       —

                                       Lugansk Tube Works ja siihen etuyhteydessä olevat yritykset, Lugansk ja Dniepropetrovsk

                           d)

                           Etuyhteydettömät yhteisön tuojat

                                       —

                                       Kromat Trading Ltd; Lontoo, Yhdistynyt kuningaskunta

                                       —

                                       JSC Azovlitas; Kaunas, Liettua.

         1.3   Tutkimusajanjakso

               (12)

               Polkumyyntiä ja vahinkoa koskeva tutkimus kattoi 1 päivän lokakuuta 2007 ja 30 päivän syyskuuta 2008 välisen ajan, jäljempänä ’tutkimusajanjakso’. Vahingon määrittämisen kannalta merkittävien kehityssuuntausten tarkastelu kattoi 1 päivän tammikuuta 2005 ja tutkimusajanjakson päättymisen välisen ajan, jäljempänä ’tarkastelujakso’.

         1.4   Tarkasteltavana oleva tuote

               (13)

               Tuote, jota väitetään tuotavan polkumyynnillä, on Turkista, Ukrainasta ja Valko-Venäjältä peräisin olevat muuta kuin valurautaa tai ruostumatonta terästä olevat, poikkileikkaukseltaan neliön tai suorakaiteen muotoiset hitsatut putket ja profiiliputket – lukuun ottamatta putkia, jollaisia käytetään öljy- tai kaasuputkijohdoissa, ja vaippa- tai pumppausputkia (casing ja tubing), jollaisia käytetään öljyn tai kaasun porauksessa – jäljempänä ’tarkasteltavana oleva tuote’, jotka yleensä luokitellaan CN-koodeihin 7306 61 92 ja 7306 61 99. Tuotteesta käytetään usein myös nimitystä ”putkipalkit”.

               (14)

               Putkipalkkeja käytetään pääasiassa rakennusteollisuudessa kantavina ja muina rakenteina sekä laivojen, nostureiden, siirtolaitteiden, perävaunujen, kuorma-autojen, maatalouslaitteiden jne. rakenteellisina osina. Putkipalkkeja voidaan käyttää myös esimerkiksi metallihuonekalujen, urheilu- ja vapaa-ajanlaitteiden, lelujen, metalliovien ja ikkunoiden sekä hyllystö-, varasto- ja pakkausrakenteiden osina.

         2.   VALITUKSEN PERUUTTAMINEN JA MENETTELYN PÄÄTTÄMINEN

               (15)

               Valituksen tekijä peruutti virallisesti valituksensa 3 päivänä kesäkuuta 2009 päivätyllä, komissiolle osoitetulla kirjeellään. Valituksen tekijän mukaan valitus peruttiin, koska yhteisön tuotannonalan markkinatilanne on muuttunut huomattavasti sen jälkeen, kun valitus tehtiin, sillä EU:n tosiasiallinen ja todettavissa oleva kysyntä on viime aikoina romahtanut, mikä on johtanut myös tuonnin vähenemiseen. Tämän markkinatilanteen muuttumisen vuoksi valituksen tekijä ei halua tapauksensa käsittelyä enää jatkettavan, koska se perustuu vanhoihin tietoihin, jotka eivät enää kuvasta nykyisiä markkinaolosuhteita. Valituksen tekijän mukaan näissä olosuhteissa on parempi reagoida tulevaisuudessa mahdollisesti ilmeneviin hyvän kauppatavan vastaisiin vahingollisiin käytäntöihin aloittamalla uusi menettely, jossa pystyttäisiin käsittelemään kaikkia asiaan liittyviä kysymyksiä.

               (16)

               Valituksen tekijä väitti vielä, että jos tuontimäärät kasvavat uudelleen voimakkaasti, tuonti voisi nyt vallitsevissa olosuhteissa kyseenalaistaa yhteisön tuotannonalan kannattavuuden.

               (17)

               On huomattava, että tarkasteltavana olevaa tuotetta koskevalle nykytilanteelle sekä yhteisössä että asianomaisissa maissa on ominaista ennen kokematon muutos taloudellisissa perusparametreissa. Vaikka näissä olosuhteissa on vaikea tehdä perusteltuja olettamuksia markkinoiden kehityksestä lyhyellä ja keskipitkällä aikavälillä, näyttäisi kuitenkin siltä, että taloudellinen tilanne on epävakaa ja että vahingollisen polkumyynnin ilmaantumista ei voida sulkea pois. Yleisen markkinatilanteen epävarmuuden vuoksi pidetään tarpeellisena seurata tarkasteltavana olevan tuotteen tuontia EU:hun. Seurannasta saatujen tietojen avulla komissio voisi tarpeen vaatiessa reagoida tilanteeseen nopeasti. Tietoja voitaisiin käyttää esimerkiksi uuden menettelyn aloittamiseen, jos perusasetuksen 5 artiklan ehdot täyttyvät eli jos vahingollisesta polkumyynnistä on tarpeeksi alustavaa näyttöä.

               (18)

               Komissio huomauttaa vielä, että saattaa olla aiheellista tehdä kiireellinen tutkimus, jos kyseisen tuotteen osalta aloitetaan uusi menettely ja olosuhteet antavat siihen aihetta. Perusasetuksen 7 artiklan 1 kohdassa säädetään tällaisesta mahdollisuudesta, sillä siinä sallitaan väliaikaisten toimenpiteiden nopea käyttöönotto menettelyn aloittamisen jälkeen.

               (19)

               Seurantajakson pituuden olisi oltava enintään 24 kuukautta tämän menettelyn päättämistä koskevan ilmoituksen julkaisemisesta.

               (20)

               Perusasetuksen 9 artiklan 1 kohdan mukaan menettely voidaan päättää, jos valitus peruutetaan, paitsi jos päättäminen ei ole yhteisön edun mukaista.

               (21)

               Tältä osin huomautetaan, että edellä oleva nykytilanteen analyysi tarkasteltavana olevan tuotteen osalta ja mahdollinen uusi tutkimus tulevaisuudessa eivät kyseenalaista valituksen tekijän tekemää peruutusta. Näin ollen komissio katsoo, että nykyinen menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Päätökseen vaikuttavia huomautuksia ei kuitenkaan esitetty.

               (22)

               Näin ollen komission päättelee, että Turkista, Ukrainasta ja Valko-Venäjältä peräisin olevien muuta kuin valurautaa tai ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien tuontia koskeva polkumyynnin vastainen menettely olisi päätettävä ottamatta käyttöön polkumyynnin vastaisia toimenpiteitä,

         ON PÄÄTTÄNYT SEURAAVAA:
   1 artikla
   Päätetään Turkista, Ukrainasta ja Valko-Venäjältä peräisin olevien muuta kuin valurautaa tai ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien – lukuun ottamatta putkia, jollaisia käytetään öljy- tai kaasuputkijohdoissa, ja vaippa- tai pumppausputkia (casing ja tubing), jollaisia käytetään öljyn tai kaasun porauksessa –, jotka yleensä luokitellaan CN-koodeihin 7306 61 92 ja 7306 61 99, tuontia koskeva polkumyynnin vastainen menettely.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 4 päivänä syyskuuta 2009.

            Komission puolesta

         Catherine ASHTON

            Komission jäsen

      (1)  EYVL L 56, 6.3.1996, s. 1.

      (2)  EUVL C 290, 13.11.2008, s. 13.


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/178

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2008
   (2010/534/EU)
   EUROOPAN PARLAMENTTI, joka
   ottaa huomioon Euroopan rautatieviraston lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2008 sekä viraston vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan rautatieviraston perustamisesta 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (3) ja erityisesti sen 39 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0084/2010),

               1.

               myöntää Euroopan rautatieviraston pääjohtajalle vastuuvapauden viraston talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan rautatieviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 89.

      (2)  EYVL L 248, 16.9.2002, s. 1.

      (3)  EUVL L 164, 30.4.2004, s. 1.

      (4)  EYVL L 357, 31.12.2002, s. 72.
    ---documentbreak---

               25.9.2010

               FI

               Euroopan unionin virallinen lehti

               L 252/179

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon Euroopan rautatieviraston lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2008 sekä viraston vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan rautatieviraston perustamisesta 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (3) ja erityisesti sen 39 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0084/2010),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 23. huhtikuuta 2009 Euroopan rautatieviraston pääjohtajalle vastuuvapauden viraston talousarvion toteuttamisesta varainhoitovuonna 2008 (5) ja vastuuvapauspäätökseen liitetyssä päätöslauselmassa se muun muassa:

                           —

                           totesi tilintarkastustuomioistuimen vuoden 2006 vuosikertomuksesta, että viraston lopullinen talousarvio varainhoitovuodelle 2007 oli 16 600 000 euroa (siihen sisältyi 1 900 000 euron varaus); pani lisäksi merkille, että vuoden 2007 lopussa määrärahoja peruuntui 3 400 000 euroa, varaus mukaan lukien, ja lisäksi 2 700 000 euroa siirrettiin vuodelle 2008;

                           —

                           oli huolissaan tilintarkastustuomioistuimen johtopäätöksestä, että varainhoitovuoden 2007 lopullisista määrärahoista jäi käyttämättä vuoden aikana yli 35 prosenttia, mikä tilintarkastustuomioistuimen mukaan osoitti, että viraston ohjelmatyössä ja budjetoinnissa oli vakavia puutteita;

                           —

                           kehotti virastoa asetuksen (EY, Euratom) N:o 2343/2002 15 artiklan 5 kohdan nojalla harjoittamaan tiukkaa kassanhallintaa varmistaakseen, etteivät sen käteisvarat ylitä asianmukaisesti perusteltuja tarpeita, sekä kiinnittämään erityistä huomiota kassanhallinnan parantamiseen,

               1.

               pitää myönteisenä, että tilintarkastustuomioistuin pitää viraston vuoden 2008 tilejä luotettavina ja arvioi tilien perustana olevien toimien olevan kaiken kaikkiaan lailliset ja asianmukaiset;

               2.

               toteaa, että virasto sai unionin vuoden 2008 talousarviosta maksusitoumus- ja maksumäärärahoina 18 000 000 euroa;

      Toiminta

               3.

               kehottaa virastoa esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina;

               4.

               korostaa, että viraston on syytä ottaa ohjelmoinnissaan käyttöön SMART-tavoitteet ja RACER-indikaattorit voidakseen arvioida toiminnan tuloksia; panee kuitenkin merkille, että virasto on ilmoittanut ottaneensa nämä seikat huomioon vuoden 2009 ohjelmassaan; kehottaa virastoa harkitsemaan myös Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen;

               5.

               panee merkille tilintarkastustuomioistuimen toteamuksen, että virasto harjoittaa toimintaansa kahdessa paikassa (Lille ja Valenciennes), mistä aiheutuu lisäkustannuksia;

      Määrärahojen siirtäminen varainhoitovuodelta toiselle

               6.

               ottaa huomioon tilintarkastustuomioistuimen havainnon, että yli 4 100 000 euroa on siirretty vuodelle 2009 ja niistä noin 3 900 000 euroa on hallinto- ja toimintamenoja (57 prosenttia II ja III osaston vuotuisista määrärahoista); korostaa tilanteen osoittavan, että viraston toimintojen ohjelmoinnissa ja budjetoinnissa on ongelmia;

      Hankintamenettelyt

               7.

               on huolissaan tilintarkastustuomioistuimen tarkastuksessa esiin tulleista hankintamenettelyjen puutteista;

               8.

               antaa virastolle tunnustusta, koska se on ottanut käyttöön toimintasuunnitelman, jolla pyritään korjaamaan tilintarkastustuomioistuimen havaitsemia, hankintamenettelyjen avoimuuteen vaikuttavia puutteita;

      Sisäinen tarkastus

               9.

               toteaa, että virasto on toteuttanut vuodesta 2006 alkaen 32 sisäisen tarkastuksen yksikön antamista kaikkiaan 36 suosituksesta; ottaa huomioon, että vielä käynnissä olevista neljästä suosituksesta yksi katsotaan ”ratkaisevan tärkeäksi” ja kolme ”erittäin tärkeäksi”; kehottaa virastoa näin ollen panemaan täytäntöön tietyt sisäisen valvonnan standardit, jotka koskevat allekirjoituksia pankkiasioissa, tehtävien eriyttämistä, arkaluonteisia toimia ja delegointivaltuuksien säilyttämistä;

               10.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan (6).

      (1)  EUVL C 304, 15.12.2009, s. 89.

      (2)  EYVL L 248, 16.9.2002, s. 1.

      (3)  EUVL L 164, 30.4.2004, s. 1.

      (4)  EYVL L 357, 31.12.2002, s. 72.

      (5)  EUVL L 255, 26.9.2009, s. 167.

      (6)  Hyväksytyt tekstit, P7_TA(2010)0139 (Katso tämän virallisen lehden sivu 241).


title: 2014/143/EU: Neuvoston päätös, annettu 11 päivänä maaliskuuta 2014 , Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa Euroopan unionin puolesta esitettävästä kannasta kyseisen komitean päätöksen N:o 2/2003 muuttamiseen

text:
               17.3.2014

               FI

               Euroopan unionin virallinen lehti

               L 78/1

      NEUVOSTON PÄÄTÖS,
   annettu 11 päivänä maaliskuuta 2014,
   Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa Euroopan unionin puolesta esitettävästä kannasta kyseisen komitean päätöksen N:o 2/2003 muuttamiseen
   (2014/143/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja Sveitsin valaliiton välinen maataloustuotteiden kauppaa koskeva sopimus (1), jäljempänä 'maataloussopimus', tuli voimaan 1 päivänä kesäkuuta 2002.

               (2)

               Maataloussopimuksen 6 artiklalla perustetaan maatalouden sekakomitea, jäljempänä 'komitea', joka vastaa maataloussopimuksen hallinnoinnista ja sen moitteettomasta täytäntöönpanosta.

               (3)

               Komitea vahvisti maataloussopimuksen 6 artiklan 4 kohdan mukaisesti päätöksellään N:o 1/2003 työjärjestyksensä (2).

               (4)

               Maataloussopimuksen 6 artiklan 7 kohdan mukaisesti komitean päätöksellä N:o 2/2003 (3) perustettiin useita työryhmiä, jotka olivat tarpeen sopimuksen liitteiden hallinnointia varten, mukaan lukien alkuperänimitysten (SAN) ja maantieteellisten merkintöjen (SMM) vastavuoroista suojaamista varten perustettu SAN- ja SMM-työryhmä, ja hyväksyttiin niiden tehtävät. Mainitun päätöksen liitteen mukaisesti SAN- ja SMM-työryhmän keskeisenä tehtävänä on tutkia suojattujen alkuperänimitysten ja maantieteellisten merkintöjen yhteistä suojaa.

               (5)

               Vuonna 2011 unioni ja Sveitsi tekivät alkuperänimitysten ja maantieteellisten merkintöjen suojasta sopimuksen (4), jolla muutetaan maataloussopimusta lisäämällä siihen liite 12 maataloustuotteiden ja elintarvikkeiden alkuperänimitysten ja maantieteellisten merkintöjen suojasta.

               (6)

               SAN- ja SMM-työryhmä kokoontui tutkimaan erityisesti päätöksen N:o 2/2003 muuttamista työryhmän tehtävien osalta, jotta kyseinen maataloussopimuksen muutos voitaisiin ottaa huomioon.

               (7)

               On asianmukaista vahvistaa unionin puolesta komiteassa esitettävä kanta päätöksen N:o 2/2003 muuttamisen osalta.

               (8)

               Unionin kannan olisi näin ollen perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Unionin puolesta maatalouden sekakomiteassa esitettävä kanta perustuu tähän päätökseen liitettyyn komitean päätösluonnokseen.
   Unionin edustajat komiteassa voivat sopia päätösluonnokseen tehtävistä teknisluonteisista muutoksista ilman uutta neuvoston päätöstä.
   2 artikla
   Komitean päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 11 päivänä maaliskuuta 2014.

            Neuvoston puolesta

            Puheenjohtaja

         G. STOURNARAS

      (1)  EYVL L 114, 30.4.2002, s. 132.

      (2)  Euroopan yhteisön ja Sveitsin valaliiton maataloustuotteiden kauppaa koskevalla sopimuksella perustetun maatalouden sekakomitean päätös N:o 1/2003, tehty 21 päivänä lokakuuta 2003, sekakomitean työjärjestyksen hyväksymisestä (EUVL L 303, 21.11.2003, s. 24).

      (3)  Euroopan yhteisön ja Sveitsin valaliiton maataloustuotteiden kauppaa koskevalla sopimuksella perustetun maatalouden sekakomitean päätös N:o 2/2003, tehty 21 päivänä lokakuuta 2003, työryhmien perustamisesta ja niiden tehtävien hyväksymisestä (EUVL L 303, 21.11.2003, s. 27).

      (4)  Euroopan unionin ja Sveitsin valaliiton välinen maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskeva, Euroopan yhteisön ja Sveitsin valaliiton sopimusta maataloustuotteiden kaupasta muuttava sopimus (EUVL L 297, 16.11.2011, s. 3).

      LUONNOS
      MAATALOUDEN SEKAKOMITEAN PÄÄTÖS N:o …/2014,
      annettu …,
      työryhmien perustamisesta ja niiden tehtävien hyväksymisestä 21 päivänä lokakuuta 2003 tehdyllä Euroopan yhteisön ja Sveitsin valaliiton maataloustuotteiden kauppaa koskevalla sopimuksella perustetun maatalouden sekakomitean päätöksen N:o 2/2003 muuttamisesta
      MAATALOUDEN SEKAKOMITEA, joka
      ottaa huomioon Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen ja erityisesti sen 6 artiklan 7 kohdan,
      sekä katsoo seuraavaa:

                  (1)

                  Euroopan yhteisön ja Sveitsin valaliiton välinen maataloustuotteiden kauppaa koskeva sopimus, jäljempänä 'maataloussopimus', tuli voimaan 1 päivänä kesäkuuta 2002.

                  (2)

                  Maataloussopimuksen liite 12 koskee maataloustuotteiden ja elintarvikkeiden alkuperänimitysten ja maantieteellisten merkintöjen suojaa.

                  (3)

                  Maataloussopimuksen liitteessä 12 olevan 15 artiklan 6 kohdan mukaan SAN- ja SMM-työryhmä avustaa maatalouden sekakomiteaa, jäljempänä 'komitea', tämän pyynnöstä.

                  (4)

                  Työryhmät on perustettu ja niiden tehtävät hyväksytty komitean päätöksellä N:o 2/2003.

                  (5)

                  Koska 1 päivänä joulukuuta 2011 hyväksyttiin maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskeva sopimus, jolla maataloussopimukseen lisätään liite 12, on syytä muuttaa komitean päätöstä N:o 2/2003, erityisesti sopimuksen perustan sekä SAN- ja SMM-työryhmän tehtävien osalta,

            ON PÄÄTTÄNYT SEURAAVAA:
      1 artikla
      Muutetaan työryhmien perustamisesta ja niiden tehtävien hyväksymisestä 21 päivänä lokakuuta 2003 tehdyn maatalouden sekakomitean päätöksen N:o 2/2003 liite SAN- ja SMM-työryhmän osalta seuraavasti:

                  1)

                  Korvataan kohta "SAN- ja SMM-työryhmä" seuraavasti:
                  "SAN- ja SMM-työryhmä

                     Sopimuksen perusta (liite 12)

                  Maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskevassa liitteessä 12 olevan 15 artiklan 6 kohta.
                  Työryhmän tehtävät 15 artiklan mukaisesti

                              1.

                              Tarkastella kaikkia liitteeseen 12 ja sen täytäntöönpanoon liittyviä kysymyksiä.

                              2.

                              Tarkastella säännöllisin väliajoin sopimuspuolten omien lakien ja asetusten kehitystä liitteen 12 soveltamisalaan kuuluvilla aloilla.

                              3.

                              Laatia erityisesti liitteessä 12 olevien lisäysten mukauttamista ja ajan tasalle saattamista koskevia ehdotuksia, jotka työryhmä antaa komitean käsiteltäviksi."

            2 artikla
      Tämä päätös tulee voimaan … 2014.

         Tehty …

               Maatalouden sekakomitean puolesta

               Euroopan unionin valtuuskunnan johtaja

               Sveitsin valtuuskunnan johtaja

               Komitean sihteeri


Tärkeä oikeudellinen huomautus

|

32004D0443

2004/443/EY: Neuvoston päätös, tehty 26 päivänä huhtikuuta 2004, Euroopan yhteisöjen komission uuden jäsenen nimittämisestä

Virallinen lehti nro L 127 , 29/04/2004 s. 0111 - 0111

Neuvoston päätös,tehty 26 päivänä huhtikuuta 2004,Euroopan yhteisöjen komission uuden jäsenen nimittämisestä(2004/443/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 215 artiklan toisen kohdan,sekä katsoo seuraavaa:Michel BARNIER on eronnut tehtävistään komission jäsenenä 1 päivänä huhtikuuta 2004, joten hänen tilalleen olisi nimitettävä uusi jäsen jäljellä olevaksi toimikaudeksi,ON PÄÄTTÄNYT SEURAAVAA:1 artiklaJacques BARROT nimitetään komission jäseneksi toimikaudeksi, joka alkaa 26 päivänä huhtikuuta 2004 ja päättyy 31 päivänä lokakuuta 2004.2 artiklaTämä päätös tulee voimaan 26 päivänä huhtikuuta 2004.3 artiklaTämä päätös julkaistaan Euroopan unionin virallisessa lehdessä.Tehty Luxemburgissa 26 päivänä huhtikuuta 2004.Neuvoston puolestaPuheenjohtajaB. Cowen


title: Poliittisten ja turvallisuusasioiden komitean päätös EUPT/1/2007, tehty 15 päivänä toukokuuta 2007 , Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten asetetun EU:n suunnitteluryhmän (EUPT Kosovo) johtajan toimeksiannon jatkamisesta

text:
               25.5.2007

               FI

               Euroopan unionin virallinen lehti

               L 133/49

      POLIITTISTEN JA TURVALLISUUSASIOIDEN KOMITEAN PÄÄTÖS EUPT/1/2007,
   tehty 15 päivänä toukokuuta 2007,
   Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten asetetun EU:n suunnitteluryhmän (EUPT Kosovo) johtajan toimeksiannon jatkamisesta
   (2007/358/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan,
   ottaa huomioon Euroopan unionin suunnitteluryhmän (EUPT Kosovo) asettamisesta Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten 10 päivänä huhtikuuta 2006 hyväksytyn neuvoston yhteisen toiminnan 2006/304/YUTP (1) ja erityisesti sen 6 artiklan 2 kohdan,
   sekä katsoo seuraavaa:

               (1)

               Yhteisen toiminnan 2006/304/YUTP 6 artiklassa säädetään, että neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 25 artiklan mukaisesti. Valtuutukseen sisältyy toimivalta nimittää EU:n suunnitteluryhmän (EUPT Kosovo) johtaja korkeana edustajana toimivan neuvoston pääsihteerin ehdotuksesta.

               (2)

               Poliittisten ja turvallisuusasioiden komitea teki 2 päivänä toukokuuta 2006 päätöksen EUPT/1/2006 (2) Casper Klyngen nimittämisestä EU:n suunnitteluryhmän (EUPT Kosovo) johtajaksi.

               (3)

               Neuvosto hyväksyi 11 päivänä joulukuuta 2006 yhteisen toiminnan 2006/918/YUTP (3) yhteisen toiminnan 2006/304/YUTP muuttamisesta ja jatkamisesta 31 päivään toukokuuta 2007 saakka.

               (4)

               Poliittisten ja turvallisuusasioiden komitea teki 12 päivänä joulukuuta 2006 päätöksen EUPT/2/2006 (4) Casper Klyngen toimeksiannon jatkamisesta EU:n suunnitteluryhmän (EUPT Kosovo) johtajana 31 päivään toukokuuta 2007 saakka.

               (5)

               Neuvosto hyväksyi 14 päivänä toukokuuta 2007 yhteisen toiminnan 2007/334/YUTP yhteisen toiminnan 2006/304/YUTP muuttamisesta ja jatkamisesta 1 päivään syyskuuta 2007 saakka.

               (6)

               Korkeana edustajana toimiva pääsihteeri on ehdottanut Casper Klyngen toimeksiannon jatkamista EU:n suunnitteluryhmän (EUPT Kosovo) johtajana EUPT Kosovon toimeksiannon päättymiseen saakka.

               (7)

               Näin ollen EU:n suunnitteluryhmän (EUPT Kosovo) johtajan toimeksiantoa olisi jatkettava EUPT Kosovon toimeksiannon päättymiseen saakka,

         ON PÄÄTTÄNYT SEURAAVAA:
   1 artikla
   Jatketaan Casper Klyngen toimeksiantoa Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten asetetun EU:n suunnitteluryhmän (EUPT Kosovo) johtajana EUPT Kosovon toimeksiannon päättymiseen saakka.
   2 artikla
   Tämä päätös tulee voimaan päivänä, jona se tehdään.
   Päätöstä sovelletaan EUTP Kosovon toimeksiannon päättymiseen saakka.

      Tehty Brysselissä 15 päivänä toukokuuta 2007.

            Poliittisten ja turvallisuusasioiden komitean puolesta

            Puheenjohtaja

         C. von GOETZE

      (1)  EUVL L 112, 26.4.2006, s. 19. Yhteinen toiminta sellaisena kuin se on viimeksi muutettuna yhteisellä toiminnalla 2007/334/YUTP (EUVL L 125, 15.5.2007, s. 29).

      (2)  EUVL L 130, 18.5.2006, s. 42.

      (3)  EUVL L 349, 12.12.2006, s. 57.

      (4)  EUVL L 365, 21.12.2006, s. 88.


title: Euroopan parlamentin ja neuvoston päätös (EU) 2017/344, annettu 14 päivänä joulukuuta 2016, ennakoimattomiin menoihin varatun liikkumavaran käyttöönotosta vuonna 2017

text:
               28.2.2017

               FI

               Euroopan unionin virallinen lehti

               L 50/57

         EUROOPAN PARLAMENTIN JA NEUVOSTON PÄÄTÖS (EU) 2017/344,
   annettu 14 päivänä joulukuuta 2016,
   ennakoimattomiin menoihin varatun liikkumavaran käyttöönotosta vuonna 2017
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 14 kohdan toisen alakohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Neuvoston asetuksen (EU, Euratom) N:o 1311/2013 (2) 13 artiklassa asetetaan ennakoimattomiin menoihin varattu liikkumavara, joka on enintään 0,03 prosenttia unionin bruttokansantulosta.

               (2)

               Komissio on laskenut asetuksen 6 artiklan mukaisesti ennakoimattomiin menoihin varatun liikkumavaran ehdottoman määrän vuodeksi 2017 (3).

               (3)

               Kun tarkasteltavana ovat olleet kaikki muut taloudelliset mahdollisuudet reagoida ennakoimattomiin olosuhteisiin monivuotisen rahoituskehyksen otsakkeiden 3 (Turvallisuus ja kansalaisuus) ja 4 (Globaali Eurooppa) maksusitoumusmäärärahoille vuodeksi 2017 vahvistettujen enimmäismäärien puitteissa ja ottaen huomioon joustovälineestä vuonna 2017 käyttöön otettava 530 miljoonan euron kokonaismäärä, muuttoliike-, pakolais- ja turvallisuuskriisistä johtuviin tarpeisiin vastaamiseksi on todettu tarpeelliseksi ottaa käyttöön ennakoimattomiin menoihin varattu liikkumavara lisäämällä varainhoitovuotta 2017 koskevan unionin yleisen talousarvion maksusitoumusmäärärahoja ylittämällä monivuotisen rahoituskehyksen otsakkeiden 3 ja 4 maksusitoumusmäärärahojen enimmäismäärät.

               (4)

               Kun otetaan huomioon tämä hyvin erityinen tilanne, asetuksen (EU, Euratom) N:o 1311/2013 13 artiklan 1 kohdassa tarkoitettu viimeistä keinoa koskeva edellytys täyttyy.

               (5)

               Jotta ennakoimattomiin menoihin varatun liikkumavaran käyttöönottoon kuluva aika olisi mahdollisimman lyhyt, tätä päätöstä olisi sovellettava varainhoitovuoden 2017 alusta,

         OVAT HYVÄKSYNEET TÄMÄN PÄÄTÖKSEN:
   1 artikla
   Otetaan varainhoitovuotta 2017 koskevaa unionin yleistä talousarviota varten käyttöön ennakoimattomiin menoihin varattu liikkumavara, jotta voidaan käyttää 1 176 030 960 euroa maksusitoumusmäärärahoina monivuotisen rahoituskehyksen otsakkeen 3 (Turvallisuus ja kansalaisuus) maksusitoumusmäärärahojen enimmäismäärän lisäksi ja 730 120 000 euroa maksusitoumusmäärärahoina otsakkeen 4 (Globaali Eurooppa) maksusitoumusmäärärahojen enimmäismäärän lisäksi.
   2 artikla
   Maksusitoumusmäärärahoina 1 artiklan johdosta käyttöön otettava 1 906 150 960 euron kokonaismäärä korvataan monivuotisen rahoituskehyksen seuraavien otsakkeiden maksusitoumusmäärärahojen enimmäismääriin nähden vuosina 2017–2019 jäävillä liikkumavaroilla:

               a)

               2017:

                           i)

                           otsake 2 (Kestävä kasvu: luonnonvarat): 575 000 000 euroa;

                           ii)

                           otsake 5 (Hallinto): 507 268 804 euroa;

               b)

               2018: otsake 5 (Hallinto): 570 000 000 euroa;

               c)

               2019: otsake 5 (Hallinto): 253 882 156 euroa.

         3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2017.

      Tehty Strasbourgissa 14 päivänä joulukuuta 2016.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         I. KORČOK

      (1)  EUVL C 373, 20.12.2013, s. 1.

      (2)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

      (3)  Komission tiedonanto neuvostolle ja Euroopan parlamentille, annettu 30 päivänä kesäkuuta 2016, ”BKTL:n muutosten perusteella rahoituskehykseen tehtävä tekninen mukautus vuodeksi 2017” (COM(2016) 311).


title: 2013/343/EU: Neuvoston päätös, annettu 1 päivänä heinäkuuta 2013 , Euroopan talous- ja sosiaalikomitean kroatialaisten jäsenten nimeämisestä

text:
               2.7.2013

               FI

               Euroopan unionin virallinen lehti

               L 183/9

         NEUVOSTON PÄÄTÖS,
   annettu 1 päivänä heinäkuuta 2013,
   Euroopan talous- ja sosiaalikomitean kroatialaisten jäsenten nimeämisestä
   (2013/343/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,
   ottaa huomioon Kroatian tasavallan liittymisasiakirjan ja erityisesti sen 23 artiklan,
   ottaa huomioon Kroatian tasavallan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto antoi 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               Kroatian tasavallan Euroopan unioniin liittymisen johdosta Euroopan talous- ja sosiaalikomiteaa olisi täydennettävä nimeämällä siihen yhdeksän jäsentä, jotka valitaan työnantaja- ja työntekijäjärjestöjen sekä muiden kansalaisyhteiskuntaa edustavien, erityisesti talous- ja yhteiskuntaelämän, kansalaistoiminnan, ammattialatoiminnan ja kulttuurin alan toimijoiden järjestöjen edustajista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan talous- ja sosiaalikomitean jäseniksi 1 päivänä heinäkuuta 2013 alkavaksi ja 20 päivänä syyskuuta 2015 päättyväksi kaudeksi nimetään seuraavat henkilöt:

               —

               Davor MAJETIĆ, Director General HUP (Croatian Employers Association)

               —

               Dragica MARTINOVIĆ DŽAMONJA, Director, Representative Office in Brussels, Croatian Chamber of Economy

               —

               Violeta JELIĆ, General Secretary of the Croatian Chamber of Trades and Crafts

               —

               Marija HANŽEVAČKI, General Secretary, Independent Trade Unions of Croatia

               —

               Anica MILIĆEVIĆ-PEZELJ, Executive Secretary, UATUC (Union of Autonomous Trade Unions of Croatia)

               —

               Vilim RIBIĆ, President of the Great Council of Independent Union of Research and Higher Education Employees of Croatia

               —

               Lidija PAVIĆ-ROGOŠIĆ, Director, ODRAZ – Sustainable Community Development

               —

               Marina ŠKRABALO, Senior advisor, GONG (Citizens Supervising Voting in an organized manner)

               —

               Toni VIDAN, Coordinator of the Energy and Climate programme of Zelena akcija/ FoE Croatia.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 1 päivänä heinäkuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 251, 25.9.2010, s. 8.


title: Poliittisten ja turvallisuusasioiden komitean päätös EUSEC/1/2009, tehty 25 päivänä syyskuuta 2009 , Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä

text:
               30.9.2009

               FI

               Euroopan unionin virallinen lehti

               L 257/40

      POLIITTISTEN JA TURVALLISUUSASIOIDEN KOMITEAN PÄÄTÖS EUSEC/1/2009,
   tehty 25 päivänä syyskuuta 2009,
   Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä
   (2009/723/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan 3 kohdan,
   ottaa huomioon Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta 15 päivänä syyskuuta 2009 hyväksytyn neuvoston yhteisen toiminnan 2009/709/YUTP (1) ja erityisesti sen 8 artiklan,
   sekä katsoo seuraavaa:

               (1)

               Yhteisen toiminnan 2009/709/YUTP 8 artiklassa neuvosto valtuutti poliittisten ja turvallisuusasioiden komitean (PTK) tekemään myöhemmässä vaiheessa operaation johtajan nimittämistä koskevia päätöksiä.

               (2)

               Jean-Paul MICHEL nimitettiin 24 päivänä kesäkuuta 2008 Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation johtajaksi.

               (3)

               Korkeana edustajana toimiva pääsihteeri on esittänyt, että Jean-Paul MICHEL nimitettäisiin uudelleen EUSEC RD Congo -operaation johtajaksi,

         ON PÄÄTTÄNYT SEURAAVAA:
   1 artikla
   Nimitetään Jean-Paul MICHEL Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation johtajaksi.
   2 artikla
   Tämä päätös tulee voimaan 1 päivänä lokakuuta 2009.

      Tehty Brysselissä 25 päivänä syyskuuta 2009.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 246, 18.9.2009, s. 33.


title: 2011/553/EU, Euratom: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä terveys- ja kuluttaja-asioiden toimeenpanoviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/79

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä terveys- ja kuluttaja-asioiden toimeenpanoviraston talousarvion toteuttamisesta varainhoitovuonna 2009
   (2011/553/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2009 (1),

               —

               ottaa huomioon Euroopan unionin tilinpäätöksen varainhoitovuodelta 2009 (SEC(2010) 963 – C7-0211/2010) (2),

               —

               ottaa huomioon terveys- ja kuluttaja-asioiden toimeenpanoviraston lopullisen tilinpäätöksen varainhoitovuodelta 2009,

               —

               ottaa huomioon komission kertomuksen varainhoitovuotta 2008 koskevien vastuuvapauden myöntämispäätösten seurannasta (KOM(2010) 650) sekä kertomuksen liitteinä olevat komission yksiköiden valmisteluasiakirjat (SEC(2010)1437 ja SEC(2010)1438),

               —

               ottaa huomioon 2. kesäkuuta 2010 päivätyn komission tiedonannon ”Yhteenveto komission hallintosaavutuksista vuonna 2009” (KOM(2010) 281),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista (KOM(2010) 447) sekä kertomuksen liitteenä olevan komission yksiköiden valmisteluasiakirjan (SEC(2010) 994),

               —

               ottaa huomioon tilintarkastustuomioistuimen kertomuksen terveys- ja kuluttaja-asioiden toimeenpanoviraston tilinpäätöksestä varainhoitovuodelta 2009 sekä viraston vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 15. helmikuuta 2011 antaman suosituksen varainhoitovuoden 2009 talousarvion toteuttamista koskevan vastuuvapauden myöntämisestä toimeenpanovirastoille (05893/2011 – C7-0054/2011),

               —

               ottaa huomioon EY:n perustamissopimuksen 274, 275 ja 276 artiklan, Euroopan unionista tehdyn sopimuksen 17 artiklan 1 kohdan, Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 179 a ja 180 b artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5), sellaisena kuin se on muutettuna neuvoston asetuksilla (EY, Euratom) N:o 1995/2006 (6) ja (EY) N:o 1525/2007 (7), ja erityisesti sen 55, 145, 146 ja 147 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (8) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (9) ja erityisesti sen 66 artiklan ensimmäisen ja toisen kohdan,

               —

               ottaa huomioon kansanterveysalalla toteutettavaa yhteisön toimintaa hallinnoivan kansanterveysalan toimintaohjelman toimeenpanoviraston perustamisesta neuvoston asetuksen (EY) N:o 58/2003 mukaisesti 15. joulukuuta 2004 tehdyn komission päätöksen 2004/858/EY (10),

               —

               ottaa huomioon päätöksen 2004/858/EY muuttamisesta ”kansanterveysalan toimintaohjelman toimeenpanoviraston” muuttamiseksi ”terveys- ja kuluttaja-asioiden toimeenpanovirastoksi”20. kesäkuuta 2008 tehdyn komission päätöksen 2008/544/EY (11),

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0134/2011),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toimii näitä tehtäviä hoitaessaan yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen,

               1.

               myöntää terveys- ja kuluttaja-asioiden toimeenpanoviraston johtajalle vastuuvapauden viraston talousarvion toteuttamisesta varainhoitovuonna 2009;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka III – Komissio, ja näihin päätöksiin erottamattomasti kuuluvan päätöslauselman terveys- ja kuluttaja-asioiden toimeenpanoviraston johtajalle, neuvostolle, komissiolle, unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 338, 14.12.2010, s. 96.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      (6)  EUVL L 390, 30.12.2006, s. 1.

      (7)  EUVL L 343, 27.12.2007, s. 9.

      (8)  EYVL L 11, 16.1.2003, s. 1.

      (9)  EUVL L 297, 22.9.2004, s. 6.

      (10)  EUVL L 369, 16.12.2004, s. 73.

      (11)  EUVL L 173, 3.7.2008, s. 27.


title: Aldo Patriciellon parlamentaarisen koskemattomuuden ja erioikeuksien puolustamista koskeva pyyntö Euroopan parlamentin päätös 5. toukokuuta 2009 Aldo Patriciellon parlamentaarisen koskemattomuuden ja erioikeuksien puolustamista koskevasta pyynnöstä (2009/2021(IMM))

text:
               5.8.2010

               FI

               Euroopan unionin virallinen lehti

               CE 212/124

         Tiistai 5. toukokuuta 2009Aldo Patriciellon parlamentaarisen koskemattomuuden ja erioikeuksien puolustamista koskeva pyyntö
   P6_TA(2009)0337
   Euroopan parlamentin päätös 5. toukokuuta 2009 Aldo Patriciellon parlamentaarisen koskemattomuuden ja erioikeuksien puolustamista koskevasta pyynnöstä (2009/2021(IMM))
   2010/C 212 E/21

      Euroopan parlamentti, joka
   ottaa huomioon Aldo Patriciellon pyynnön, joka koskee hänen parlamentaarisen koskemattomuutensa puolustamista Isernian piirituomioistuimen yleisen syyttäjän parhaillaan suorittamassa tutkimuksessa ja josta ilmoitettiin täysistunnossa 9. maaliskuuta 2009,
   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
   ottaa huomioon Euroopan yhteisöjen tuomioistuimen 12. toukokuuta 1964, 10. heinäkuuta 1986 ja 21. lokakuuta 2008 antamat tuomiot (1),
   ottaa huomioon työjärjestyksen 6 artiklan 3 kohdan ja 7 artiklan,
   ottaa huomioon oikeudellisten asioiden valiokunnan mietinnön (A6-0286/2009),

               1.

               päättää puolustaa Aldo Patriciellon parlamentaarista koskemattomuutta;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Italian tasavallan asianomaisille viranomaisille.

      (1)  Asia 101/63, Wagner v. Fohrmann ja Krier, Kok. 1964, s. 383, Kok. Ep. I, s. 203; asia 149/85, Wybot v. Faure ym., Kok. 1986, s. 2 391, Kok. Ep. VIII, s. 729 ja yhdistetyt asiat C-200/07 ja C-201/07, Marra v. De Gregorio ja Clemente, ei vielä julkaistu oikeustapauskokoelmassa.